ראובן אדלר

ראובן אדלר (8 באפריל 1943 – 25 בינואר 2022) היה פרסומאי ויועץ אסטרטגי-תקשורתי ישראלי, שותף במשרד הפרסום "אדלר חומסקי ורשבסקי GREY ושות'". בשנת 2010 מכר אדלר את חלקו במשרד הפרסום אך נשאר יושב ראש פעיל למשך מספר שנים. ראובן אדלר נולד בוורשה בפולין כאשר הייתה תחת הכיבוש של גרמניה הנאצית, בן יחיד להוריו. במהלך מלחמת העולם השנייה והשואה הוריו התחבאו במחבוא בגטו ורשה, ולאחר מכן נשלחו לאושוויץ. בגיל 5 עלה עם הוריו לישראל ממחנה עקורים בגרמניה. והמשפחה התגוררה בקריית ים בישראל היה חבר בתנועת הנוער השומר הצעיר. שירת בצה"ל בחיל האוויר כטכנאי מטוסים. התגורר בהרצליה. למד אומנות ועיצוב בבצלאל. עבר ללונדון לתקופה, חזר לארץ ופתח את סטודיו אדלר. ב-1996 הקים עם אייל חומסקי את משרדם. ב-1998 רכשו השניים את חברת הפרסום ורשבסקי פרייליך דובב IMC וב-2003 הקימו את "אדלר חומסקי & ורשבסקי", שהפך לקבוצת פרסום מהגדולות בישראל. בנוסף, לימד אדלר ב-"בצלאל" במשך כ-19 שנים. אדלר עסק ביחסי ציבור ובייעוץ תקשורתי ואסטרטגי לחברות עסקיות, לפוליטיקאים ולמפלגות. הוא התפרסם במיוחד בשל קשריו עם ראש ממשלת ישראל אריאל שרון ועם מפלגת קדימה. בבחירות המיוחדות לראשות הממשלה – 2001 ובבחירות לכנסת השש עשרה ב-2003 ניהל אדלר את קמפיין הבחירות של שרון. הוא נמנה עם "פורום החווה" של שרון יחד עם איל ארד וליאור חורב. בבחירות לכנסת השבע עשרה בשנת 2006 הריץ את אהוד אולמרט, מסע בחירות זה תועד בסרט כל אנשי הקמפיין. בבחירות לכנסת השמונה עשרה ב-2009 ניהל את הקמפיין של ציפי לבני ומפלגת קדימה. בבחירות אלו קיבלה קדימה 28 מנדטים, אף שהסקרים צפו תוצאה קטנה יותר. בבחירות לכנסת העשרים בשנת 2015 היה אדלר האסטרטג הראשי של הרשימה המשולבת של מפלגת העבודה והתנועה - המחנה הציוני בראשות יצחק הרצוג. היה נשוי לרונית ולהם שלוש בנות. בשנים האחרונות לחייו סבל אדלר ממצב בריאותי קשה ומהידרדרות מתמדת, וב-25 בינואר 2022 נפטר ממחלת הקורונה. היה חבר מאוד קרוב לראש המוסד לשעבר יוסי כהן. רתם קלינה, מוטי קירשנבאום נגד אנשי הקמפיין, באתר nrg‏, 23 במאי 2006 ראובן אדלר, החצר האחורית שלנו, באתר הארץ, 26 במאי 2006 - תגובת ראובן אדלר על הביקורות. שאול רוזנפלד, הלאה האדלריזם, באתר ynet, 15 בפברואר 2009 שלי פריצקר, פשוט זה חכם, באתר כלכליסט, 7 באפריל 2011 נתי טוקר, "אני מבין את עידן עופר שהחליט לעזוב את ישראל", באתר TheMarker‏, 5 ביולי 2013 היועץ האסטרטגי ראובן אדלר הלך לעולמו בגיל 78, באתר מעריב אונליין, 25 בינואר 2022 ענת ביין-לובוביץ', שירית אביטן כהן, ‏האיש שהבין את נפש החברה הישראלית: פרידה מראובן אדלר, באתר גלובס, 25 בינואר 2022 ראובן אדלר, במסד הנתונים הקולנועיים IMDb (באנגלית) ראובן אדלר, באתר MusicBrainz (באנגלית) אתר מאיה אדלר חומסקי תקשורת שיווקית, באתר הבורסה הישראלית ענת ביין-לובוביץ', ‏אדלר יוצא מאדלר-חומסקי: ימכור את חלקו לשותפים בכ-80 מיליון שקל, באתר גלובס, 14 בספטמבר 2010 ענת ביין-לובוביץ', ‏הסיפור המלא: למה ראובן אדלר מכר את חלקו במשרד הפרסום שלו?, באתר גלובס, 16 בספטמבר 2010 דיאנה בחור ניר, אבי, ששרד את הגטאות והמחנות, אמר לי: "אני לא מסוגל לאכול בשר בגריל בגלל ריח הבשר מאושוויץ", באתר כלכליסט, 30 באוגוסט 2012 היועץ האסטרטגי ראובן אדלר הלך לעולמו בגיל 78, באתר מעריב אונליין, 25 בינואר 2022 בן ציון ציטרין, אנשי מפתח, רשימת החברים שיפתחו לך כל דלת, תל אביב 2004, עמ' 39 גלעד שרון, החבר הגאון שלי | פרידה מראובן אדלר, באתר ynet, 26 בינואר 2022 יעל ולצר, הפרסומאי ויועץ התקשורת ראובן אדלר נפטר בגיל 78, באתר ynet, 25 בינואר 2022 דיאנה בחור ניר, ראובן אדלר שנפטר היום בריאיון ל"כלכליסט" לפני עשור: "ירשתי מהוריי את האינטואיציה והאינסטינקטים’’, באתר כלכליסט, 25 בינואר 2022 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.